El mercat de dimecres a Sagunt s'avança un dia amb motiu de la festa del 12 d'Octubre
07 d’octubre 2022

![](/media/lukmtikl/c_mercatext.jpg?width=850&height=566.9886363636364)

El mercat exterior dels dimecres de Sagunt es traslladarà la setmana vinent al dimarts perquè no coincidisca amb la festivitat del 12 d'Octubre, de manera que tant la ciutadania com els comerços ambulants i les parades del mercat interior puguen aprofitar millor la jornada.

Així ho ha decidit el departament de Comerç i Mercats de l'Ajuntament de Sagunt, atesa la petició dels venedors del mercat exterior i de l'interior.

Per tant, s'obrirà el mercat interior i es muntarà l'exterior en el seu horari i emplaçament habituals, amb l'excepció que en esta ocasió ho farà en dimarts i no en dimecres. Esta decisió possibilitarà i facilitarà a la ciutadania la realització de les seues compres. D'igual manera, d'altra banda, es dona també l'oportunitat als comerços, tant del mercat interior com de l'exterior, de no perdre un dia de vendes ni els ingressos associats a la jornada setmanal d'obertura.

![](/media/lggnfjjx/c_mercatint.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/mercat-dimecres-sagunt-12-d-octubre-avancat-a-dimarts-2022-10-07/ "Facebook")
*   [](http://twitter.com/share?url=https://aytosagunto.es/va/actualitat/mercat-dimecres-sagunt-12-d-octubre-avancat-a-dimarts-2022-10-07/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mercat-dimecres-sagunt-12-d-octubre-avancat-a-dimarts-2022-10-07/ "Linked In")
*   [](mailto:?body=https://aytosagunto.es/va/actualitat/mercat-dimecres-sagunt-12-d-octubre-avancat-a-dimarts-2022-10-07/)